Държавен вестник, бр. 24, 2017 г., стр. 140

СТР.  140	
Д Ъ Р Ж А В Е Н  В Е С Т Н И К 	
БРОЙ  24
 (3) Когато плавателният съд извършва пла­
вания с инцидентен, случаен или нерегулярен 
характер, за определяне дела на плаванията 
извън териториалното море на страната при 
различни от посочените в ал. 4 доставки за 
прилагане на нулевата ставка по чл. 31, т. 2, 
букви „а“ и „б“ от закона следва да са изпълнени 
поне два от посочените критерия по ал. 1, т. 4, 
от буква „а“ до буква „г“.
(4) Делът на плаванията извън територи­
алното море на страната по ал. 1, т. 4 при 
строителство, доставка или наем на плавателен 
съд за прилагане на нулевата ставка по чл. 31, 
т. 2, букви „а“ и „б“ от закона се определя на 
база намерения за очакваните плавания или 
експлоатационния профил на плавателния 
съд. Когато плавателният съд е нает от един 
и същ корабопритежател най-малко по два 
договора, които следват един след друг и са с 
обща продължителност над 12 месеца, делът 
на плаванията извън териториалното море 
на страната по ал. 1, т. 4 се определя на база 
реални данни за съда за период от 12 месеца 
преди месеца на получаване на доставка с място 
на изпълнение на територията на страната, за 
която ще се прилага нулева ставка.
(5) Критериите по ал. 1, т. 4, от буква „а“ 
до буква „г“ се определят на база реални 
данни от корабния или бордовия дневник или 
информация от системата за навигация и пози­
циониране, или от превозни документи, или 
на база намерения и екплоатационен профил 
на плавателния съд.
(6) Корабопритежател на плавателен съд, 
който е или ще бъде предназначен и използван 
за плаване в открито море, независимо дали е 
установен, или не е установен на територията 
на страната, декларира изпълнението на крите­
риите за прилагане на нулева ставка по ал. 1, 
т. 4, от буква „а“ до буква „г“ чрез изготвяне 
на декларация по образец – приложение № 26, 
която се предоставя на доставчика при първата 
извършена доставка за календарната година и 
е валидна до края на годината, или друг доку­
мент, в който са декларирани обстоятелствата, 
съдържащи се в приложение № 26, част първа 
или част втора, която е приложима.
(7) Когато плавателният съд е използван в 
продължение на по-малко от една година, за 
определяне дела на плаванията извън терито­
риалното море на страната при различни от 
посочените в ал. 4 доставки за прилагане на 
нулевата ставка по чл. 31, т. 2, букви „а“ и „б“ 
от закона следва да е изпълнен поне един от 
посочените критерии по ал. 1, т. 4 от буква „а“ 
до буква „г“, считано от датата на започване 
на дейността до датата на изготвяне на декла­
рацията по ал. 6.
(8) Всяко плаване между две пристанища, 
разположени в териториални води, територи­
ални води на Европейския съюз или междуна­
родни води, и където са извършвани операции 
по товарене или разтоварване на товари и/или 
по качване или слизане на пътници, се счита 
за един маршрут. За един маршрут се счита и 
когато тези операции са извършени на приста­
нището, от което плавателният съд е отплавал 
и на което пристига отново след плаване без 
спирка в друго пристанище.
(9) При определянето на процента по ал. 1, 
т. 4, от буква „а“ до буква „г“ не се включват 
плавания, извършени единствено с цел тестване 
на плавателния съд, ремонт или обучение на 
екипажа.“
§ 14. В чл. 32, ал. 1 се правят следните 
изменения:
1. В т. 1 думата „необщностна“ се заменя 
с „несъюзна“.
2. Точка 2 се изменя така:
„2. митнически документи, от които е 
видно, че към датата, на която данъкът за 
доставката става изискуем, стоките са със 
статут на временно складирани стоки или са 
поставени в свободна зона или под митнически 
режими – митническо складиране, активно 
усъвършенстване, временен внос с пълно осво­
бождаване от вносни мита, външен транзит.“
§ 15. В чл. 33 т. 1 се изменя така:
„1. митнически документ за поставяне на 
стоките под митнически режим „активно 
усъвършенстване“, в който той е вписан като 
титуляр, когато стоките са несъюзни, съответно 
документ, удостоверяващ приключването на 
митническите формалности при внос по чл. 16, 
ал. 3 от закона, когато стоките са съюзни и се 
въвеждат на територията на страната от трета 
територия;“.
§ 16. В чл. 36 се правят следните изменения:
1. Алинея 2 се изменя така:
„(2) За доказване на доставката по ал. 1 с 
място на изпълнение на територията на страната 
доставчикът следва да разполага едновременно 
със следните документи:
1. за плавателен съд по чл. 31, т. 2, букви 
„а“ и „б“ от закона:
а) дисбурсментска сметка;
б) договор между корабопритежателя и 
корабния му агент или друг документ, доказ­
ващ наличието на договорни правоотношения 
между страните;
в) фактура за доставката;
г) декларация по образец – приложение 
№ 26, която е предоставена при първата из­
вършена доставка за календарната година и е 
валидна до края на годината, или друг доку­
мент, в който са декларирани обстоятелствата, 
съдържащи се в приложение № 26, част първа 
или част втора, която е приложима;
2. за плавателен съд по чл. 31, т. 2, букви 
„в“ и „д“ от закона:
а) дисбурсментска сметка; 
б) договор между корабопритежателя и 
корабния му агент или друг документ, доказ­